कमाई के मामले में ‘स्त्री’ ने धर्मेन्द्र, सनी देओल और बॉबी देओल की फिल्म ‘यमला पगला दीवाना फिर से’ को भी पीछे छोड़ दिया है जो इसके साथ ही रिलीज हुई थी। इसके अलावा सिनेमाघरों में ‘गोल्ड’, ‘सत्यमेव जयते’ और ‘हैप्पी फिर भाग जाएगी’ भी चल रही हैं। ऐसे में देखें तो ‘स्त्री’ ने पहले दिन ही बड़ा धमाका किया है। ओपनिंग डे पर 6 करोड़ से भी ज्यादा कमाई करने के साथ ही ‘स्त्री’ राजकुमार राव की बतौर सोलो एक्टर सबसे ज्यादा कमाई करने वाली फिल्म भी बन गई है।